
Dragi prijatelji, udruge, škole, tvrtke, institucije, klubovi i svi ljudi velikog srca,

S ponosom Vam najavljujemo 8.izdanje Race for the cure. Ove godine na splitsku Rivu ne dolazimo samo trčati i hodati. Dolazimo pokazati da nitko ne treba kroz bolest prolaziti sam.
Dolazimo zbog naših mama, supruga, kćeri, sestara, prijateljica i kolegica.
Zbog žena koje se danas liječe. Zbog onih koje su pobijedile. Zbog onih koje više nisu s nama.
I zbog svih onih koje želimo sačuvati uz nas.

Zato ove godine s nama dolazi Roza.  Roza je više od naše ružičaste superjunakinje.
Ona je svaka žena koja je pronašla snagu kada joj je bilo najteže. Ona je hrabrost, nada, podrška i ljubav. I zato vas pozivamo da budete dio njezine priče.

Okupite svoj tim i dođite na Race for the Cure,

04.10. (nedjelja) sa startom u 11 sati na splitskoj Rivi .

Okupite kolege iz svoje tvrtke.
Prijatelje. Obitelj.
Razred. Nastavnike i učenike.
Članove udruge, kluba ili institucije.

Registracija iznosi 15 €, djeca 10 €, a uplatom dobivate majicu. 

Oni koje je dotakla bolest, hrabro i s ponosom nose pink majicu, a podržavatelji nose bijelu majicu.

Prikupljena sredstva usmjeravamo u borbu protiv raka dojke, preventivne preglede i nabavu uređaja za magnetsku rezonancu.

Registracije se vrše:

· online na www.raceforthecure.eu, 

· svakim radnim danom do 14 h u uredu Lige na 2.katu onkologije, informacije na tel 556476

Pozovite druge. Objavite da dolazite. Označite svoje prijatelje, kolege i suradnike. Pošaljite im ovaj poziv. Jer možda baš vaš poziv nekoga pokrene. Možda nekome vrati nadu.
4. listopada obojimo Split u ružičasto.
Dođite hodati. Dođite trčati. Dođite navijati. Dođite samo biti.

Dođite slaviti život. Vidimo se 4. listopada u 11 sati na splitskoj Rivi!
